paragraph_text: Tijekom razdoblja velikih geografskih otkrića postaje važnim prometnim pravcem, ponajprije u pomorskoj trgovini Istočnoindijske kompanije, dok ga danas, zbog relativno male širine, geoprometno sve više zamjenjuje daleko prometniji Malajski prolaz. Zbog napuštanja pomorskog prometa, a u svrhu prometnog povezivanja Jave i Sumatre, u planu je izgradnja cestovno-željezničkog visećeg mosta.